//எடிட்டர் சார், நீங்கள் சொன்னது போலவே பலர் உங்களுக்கு சென்னை புத்தக கண்காட்சியில் உதவி செய்து இருக்கலாம். எனினும் அதில் ஒரு சிலரின் செயல்களில் சுய நலமும் கலந்து இருந்தது என்பதை நான் உணர்ந்ததும் அங்கு தான். நான் சென்னை புத்தக கண்காட்சியில் சந்தா செலுத்துவதற்காக உங்கள் அலுவலர் திரு. ராதா அவர்களிடம் எனது அலைபேசி எண்ணையும், விலாசத்தை தரும் முன்னரே அதனை குறித்து கொள்வதில் அந்த ஒரு சிலர் காட்டிய ஆர்வம் ஹ்ம்ம்ம்... நான் வெளி உலகிற்கு பிறரால் அறியப்படாதவன், அதில் விருப்பமும் இல்லாதவன். பின்னர் தொடர்ந்த அலைபேசி அழைப்புகள், ஒரு பழைய புத்தகத்திற்கு இத்தனை ரூபாய் என்ற பேரங்கள், ஆசை வார்த்தைகள் . ஹ்ம்ம்ம் நான் நொந்து போனேன் விஜயன் சார். எனது பழைய காமிக்ஸ் சேகரிப்பு எனக்கு பொக்கிஷம் போல. அதனை விலை பேசுவது என்பது என்னையே விற்பதற்கு சமம் என எண்ணுபவன் நான். அனைவரையும் ஒரே அளவு கோலில் எண்ணுவது வேதனையாக இருந்தது எனக்கு. காமிக்ஸ் ஆர்வத்தினை , வெறி ஆக மாற்றி விட்டனர் ஒரு சிலர். இதனை நீங்களும் நமது நண்பர்களும் புரிந்து கொள்ளவே இந்த பதிவு . இதனை உங்களுக்கு விருப்பம் இருப்பின் பிறர் பார்வைக்கு வையுங்கள் அல்லது கத்திரி போட்டு விடுங்கள். என்றும் உங்கள் பணியினை மெச்சும் ஒரு வாசகன். புத்தக ப்ரியன்//